stanford-oval/wikipedia huggingface dataset:
Tomorrow Never Dies
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  איסלנד | הפלייליסט | 6 |  |
|  אירלנד | מצעד הסינגלים האירי | 22 |  |
|  גרמניה | GfK – טופ 100 | 52 |  |
|  הולנד | מצעד 40 הסינגלים ההולנדיים | 43 |  |
|  הממלכה המאוחדת | מצעד הסינגלים הבריטי | 12 |  |
|  יוון | IFPI Greece | 3 |  |
|  סקוטלנד | מצעד הסינגלים הסקוטי | 14 |  |
|  פינלנד | המצעדים הפיניים הרשמיים | 5 |  |
|  צרפת | SNEP | 21 |  |
|  קנדה | קנדה הוט 100 | 44 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 12 |  |
הערות שוליים

↑  "Filmtracks: Tomorrow Never Dies (David Arnold)".
↑  "The 55th Annual Golden Globe Awards (1998)".
↑  "Grammys high on Hill"
| --- | --- |
בקרת זהויות :  MusicBrainz work: 7f3a6091-9090-4a04-90d6-ab6ccd793851
א"ס בייאט

| --- | --- |

 לידה:  24 באוגוסט 1936 שפילד, הממלכה המאוחדת 
 פטירה:  16 בנובמבר 2023 (בגיל 87) לונדון, הממלכה המאוחדת 
 שם לידה:  אנטוניה סוזן דראבל
 מדינה:  הממלכה המאוחדת 
 מקום לימודים:  סאמרוויל קולג', אוקספורד, תיכון שפילד לבנות, קולג' ניונהאם, אוניברסיטת קיימברידג', מכללת ברין מאר, The Mount School (York) 
 שפות היצירה:  אנגלית 
 תקופת הפעילות:  1964–2016 (כ־52 שנים) 
 בן או בת זוג:  Ian Byatt (1959–1969) 
 מספר צאצאים:  4 
 פרסים והוקרה:  גבירה מפקדת במסדר האימפריה הבריטית (1999)  דוקטור לשם כבוד של אוניברסיטת ליידן (2010)  עמית החברה המלכותית לספרות (1983)  פרס בוקר (1990)  פרס או. הנרי (2003)  מפקדת במסדר האימפריה הבריטית (1990)  פרס ארסמוס (2016)  פרס לזכר ג'יימס טיט בלק (2010)  חבר כבוד של האקדמיה הבריטית 
 asbyatt.com
 
דיים אַנְטוֹנְיָה סוּזָן דָאפִי (באנגלית: Antonia Susan Duffy;‏ 24 באוגוסט 1936 – 16 בנובמבר 2023) הייתה סופרת ומשוררת אנגלייה, שהייתה ידועה בשם העט א"ס בָּיָאט (A. S. Byatt).
ביוגרפיה

בייאט נולדה בשם אנטוניה סוזן דראבל בעיר שפילד שבאנגליה, לפרקליט ג'ון פרדריק דראבל ולקתלין מארי בלור. יש לה שתי אחיות צעירות ממנה, האחת, הסופרת מרגרט דראבל, והשנייה, ההיסטוריונית הלן לנגדון. היא למדה ב"מאונט סקול" בעיר יורק, בקולג' ניוהאם בקיימברידג', במכללת ברין מאר (Bryn Mawr) בפנסילבניה שבארצות הברית ובקולג' סומרוויל באוניברסיטת אוקספורד. ב-1959 נישאה לאיאן בייאט (לימים סר איאן בייאט).
בשנים 1962–1971 הייתה בייאט מרצה באוניברסיטת לונדון, בקולג' סט. מרטין לאומנות ועיצוב. החל מ-1972 עד 1983 הרצתה בקולג' האוניברסיטאי של לונדון.
ספרה הראשון של בייאט, "צל השמש" (The Shadow of the Sun), יצא לאור ב-1964, והוא עוסק בנערה הגדלה בצלו של אביה השתלטן. אחריו ב-1967 יצא לאור הספר "המשחק" (The Game), העוסק ביחסים בין שתי אחיות. הספר הבא היה "Virgin in the Garden" משנת 1978, שהוא הראשון בסדרה של ארבעה ספרים אודות בני משפחה ביורקשייר. ספרי ההמשך הם "Still Life" ‏(1985), שזכה בפרס "עט הכסף" של הוצאות הספרים פן/מקמילן, והספר "Babel Tower" ‏(1996). הספר הרביעי בסדרה הוא "A Whistling Woman" ‏(2002). רביעיית הספרים מתארת את בריטניה באמצע המאה העשרים, דרך סיפור חייה של פרדריקה, צעירה אינטלקטואלית הלומדת באוניברסיטת קיימברידג' בתקופה שמספר הנשים שלמדו שם היה קטן מאוד יחסית למספר הגברים. אחרי כן היא מתוארת כגרושה עם ילד קטן, המנסה לבנות את חייה בלונדון. העלילה בספר "A Whistling Woman" מתרחשת בשנות השישים, ועוסקת בחלומות המהפכניים והאוטופיים של אותה תקופה. ב-1993 יצא הספר "סיפורי מאטיס" (The Matisse Stories), ובו שלושה סיפורים שכל אחד מהם מתאר ציור מאת אנרי מאטיס, ששימש כמקור השראה לבייאט.
הרומן הידוע ביותר שלה, "Possession", זכה ב-1990 בפרס בוקר. ברומן מתוארים שני אקדמאים בני זמננו העושים מחקר על שני משוררים בני המאה התשע עשרה, וההקבלה שבין היחסים המתפתחים בין שני הזוגות. הספר ראה אור בעברית בשם "רכוש רדוף".
בייאט הייתה ידועה גם בזכות הסיפורים הקצרים שכתבה. היא הושפעה מהנרי ג'יימס, ג'ורג' אליוט, אמילי דיקינסון, ת"ס אליוט ורוברט בראונינג. ביצירתה היה שילוב של נטורליזם ושל ריאליזם עם פנטזיה. ברביעיית הרומנים על אנגליה של אמצע המאה העשרים, היו השפעות של ד. ה. לורנס, בעיקר מן הספרים "הקשת בענן" ו"נשים אוהבות". גם אייריס מרדוק היוותה מקור השפעה; בייאט כתבה ספר ביקורת על יצירתה המוקדמת של מרדוק. בספריה בייאט רמזה לנושאים בספרות הרומנטית ובספרות הוויקטוריאנית. בספריה האחרונים באה לידי ביטוי ההתעניינות של בייאט במדע, במיוחד במדעים קוגניטיביים ובזואולוגיה.
שניים מספריה עובדו לסרטי קולנוע, האחד, "Possession", יצא לאקרנים בשנת 2002 (הסרט נקרא בעברית "מכתבי אהבה"), והשני, "מלאכים וחרקים" – בשנת 1995. נוסף לעבודותיה כסופרת וכמשוררת, כתבה היא עבור המגזין הבריטי "Prospect" ועבור עיתון "הגרדיאן".
ב-1969 התחתנה עם בעלה השני פיטר דאפי, ונולדו לה ארבעה ילדים. אחד מילדיה נהרג בתאונת דרכים בגיל 11, עליו כתבה את השיר 'Dead Boys'.
ב-1990 קיבלה את תואר מפקד מסדר האימפריה הבריטית (CBE), וב-1999 את התואר דיים מפקדת (DBE).
נפטרה ב-16 בנובמבר 2023.
תרגומים לעברית

רכוש רדוף (1990), תרגמה קטיה בנוביץ', תרגום השירים: ארז וולק, כנרת זמורה-ביתן דביר, 2019.
מלאכים וחרקים (1992), כולל שתי נובלות: "MORPHO EUGENIA" ו"מלאך הזיווג", תרגמה אלינוער ברגר, עם עובד, 1996.
ספר הילדים (2009), תרגמה שירלי אגוזי, מחברות לספרות, 2013.
אבא חסיד

רבי אַבְרָהָם אַבָּא חָסִיד (נפטר בשנת ה'תקל"א, 1771), ובפי העם אַבָּא קְרוּפְּנִיק או אַבָּא אֲרִיכָא, היה צדיק נסתר ולמדן מופלג, ידידו של הגאון מווילנה ודמות נערצת בקרב יהודי ליטא.
רבי אבא נדד בראשית חייו בין עיירותיה של ליטא, עד שקבע את מגוריו בעיירה קרוז' (קראז) שבפלך קובנה, שבה התפרנס כטוחן, באמצעות מטחנה ידנית שרכש. בשל גובהו כונה "אבא דער הויכער" (אבא הגבוה) או בלשון נמלצת "אבא אריכא", על שמו של האמורא הנודע רב שנשא שם זה. יש שכינוהו "אבא קְרוּפְּנִיק", על שם פרנסתו כטוחן שעורים, והיו מעטים שכינוהו "אבא חסיד", בדרך היתול, משום שנהג להתבודד ולהימנע ממגע עם אנשים, בדרך חסידות (נזירות).
לאחר שהתגלה כי הגאון מווילנה מתכתב עמו בסתר, החל ללמד תורה לתלמידים וביניהם גדולי תורה כמו רבי רפאל הכהן כ"ץ, אב"ד אה"ו.
בשנים שלאחר פטירתו היה קברו למוקד עלייה לרגל, ובקרב יהודי ליטא נפוצו סיפורים על נסים שקרו בעטיה של תפילה על קברו. נכדו הקרוי על שמו, רבי אברהם אבלי (אבא'לי) רוזאניש, היה מגיד מישרים במינסק.
הערות שוליים

↑  ואולם נראה שברבות הימים אבד מיקומו של הקבר, ראו "לחוקרי קדמוניות", להלן "קישורים חיצוניים", המדווח כי בשנת 1911 נעשו ניסיונות שלא צלחו לאתר את הקבר.
אבא דמן יפו

אַבָּא דְּמִן יָפוֹ, הידוע גם בתור אַדָּא דְּמִן יָפוֹ, היה אמורא ארצישראלי בדור השלישי, אשר חי ביפו.
נודע בעיקר בשל ההוראה שלו לקרוא את כל שמות בני המן בנשימה אחת בזמן קריאת מגילת אסתר בפורים. בתלמוד הירושלמי מוזכר בנו רבי חייא, ובמדרש נאמר שהיה נכדו.
הערות שוליים

↑  חיים יוסף דוד אזולאי. ספר ברכי יוסף: אורח חיים, עמוד 468
↑  תלמוד בבלי, מסכת מגילה, דף ט"ז, עמוד ב'
↑  תלמוד ירושלמי, מסכת מועד קטן,  פרק ג', הלכה ז'
↑  בראשית רבה, פרשה ל"ח, פסקה י"ג, באתר "דעת"
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
ערך זה הוא קצרמרבנושא אמוראים. אתם מוזמנים לתרום לוויקיפדיה ו.
Grand Theft Auto Online

Grand Theft Auto Online (בתרגום חופשי לעברית: "גניבת כלי רכב אונליין") הוא משחק וידאו מרובה משתתפים ברשת, שפותח על ידי Rockstar North שבבריטניה, ומוצא לאור על ידי Rockstar Games. המשחק, שמהווה למעשה את מצב מרובה המשתתפים של Grand Theft Auto V, הפך לזמין ב-1 באוקטובר 2013 לפלייסטיישן 3 ול-Xbox 360, שבועיים לאחר יציאת המשחק הראשי, ב-18 בנובמבר 2014 לפלייסטיישן 4 ול-Xbox One, וב-14 באפריל 2015 למחשב האישי. המשחק מתרחש במדינת "סן אנדראס" הבדיונית, בה מתנהל גם משחק האם, והשחקן יכול, ביחד עם עד 30 שחקנים אחרים, לחקור באופן חופשי את עולם המשחק ולהשתתף במגוון פעילויות.
משחקיות

כנאמר לעיל, המשחק מהווה את מצב מרובה המשתתפים של Grand Theft Auto V, אך בפועל הוא נחשב כמשחק "נפרד" בעולם שמשתנה ללא הפסקה. השחקן יכול, ביחד עם עד 30 שחקנים אחרים, לחקור את עולם המשחק, עולם פתוח לחלוטין המכיל את העיר הבדיונית "לוס סנטוס" (המבוססת על לוס אנג'לס) ואת האזורים שמסביבה, ולהשתתף בפעילויות שונות, רובן הגדול פליליות, אותן השחקן יכול לבצע לבד או עם שחקנים נוספים, לבחירתו. באמצעות ה־Social Club, תוסף חברתי שהוצג עם המשחק Grand Theft Auto IV, השחקן יכול ליצור ולהצטרף ל"צוותים" במטרה לבצע את המשימות, כאשר לראשונה המשחק תמך גם בצוותים שנוצרו במשחקים אחרים של הסדרה, לדוגמה מקס פיין 3.
המשימות מגוונות וכוללות פעילויות פליליות רבות, ביניהן: גנבת רכוש (ובפרט גנבת מכוניות), רצח, סחר בסמים, סחר בנשק, שוד, סחיטה ועוד, אך גם פעילויות נוספות כמו מרוצי מכוניות, קרבות שחקן-נגד-שחקן, קניית נכסים דוגמת בתים, בנייני משרדים וכלי רכב, ניהול עסקים ועוד. כל ביצוע מוצלח של פעולה שכזו תזכה את השחקן בנקודות ניסיון ובכסף, וככל שהשחקן מתקדם ברמה, נפתחות עבורו הזדמנויות חדשות, כלי נשק חדשים, משימות, פריטי לבוש, שיפורים לרכב, וכדומה.
יש דגש רב להתאמה האישית של הדמות, כאשר כל אספקט בדמות השחקן, החל ממראה חיצוני ועד למיומנויות מיוחדות, ניתן להתאמה אישית. מסך יצירת השחקן מגוון ומאפשר לשחקן להתאים אישית את מראהו החיצוני, דרך מגדר, צבע עור, תווי פנים, לבוש ומיומנויות התחלתיות. השחקן יכול לקנות מגוון פריטי לבוש מחנויות הפזורות במשחק ולקעקע את גופו. השחקן יכול לשפר את יכולותיו במגוון תחומים: סיבולת, כוח, נהיגה, ירי, טיס והתגנבות. בכך, המשחק מקבל אופי של משחק תפקידים.
נוסף למצב העולם הפתוח, ישנם מספר מצבי משחק נוספים הזמינים לשחקן, דוגמת Deathmatch (קרב כולם-על-כולם), Survival mode (מצב בו צוות של עד ארבעה שחקנים מתמודד מול גלים הולכים וגדלים של אויבים)', והחל מעדכון ה־Heists שיצא במאי 2015 ניתן לתכנן ולבצע משימות שוד גדולות במיוחד, בצוותים של 4 שחקנים, בדומה למשימות השוד שהיו זמינות במשחק האם.
משחקיות > רקע עלילתי

אף על פי שהעלילה לא לוקחת חלק מרכזי במשחק, הסיפור מתרחש זמן מה לפני תחילת האירועים במשחק GTA V, אם כי אירועים מאוחרים יותר, שהתווספו עם חבילות ההרחבה, מתרחשים גם לאחר המאורעות שקרו במשחק האם. מסיבה זו, ניתן לפגוש דמויות רבות ממשחק האם גם במצב האונליין, ואף דמויות ממשחקים קודמים ב"יקום ה-HD" של הסדרה. דמות השחקן היא דמות בעל עבר פלילי שעושה את צעדיה הראשונים בלוס סנטוס. עם נחיתתו בנמל התעופה, מקבל את פניו למאר דייוויס, חברו של פרנקלין, שלוקח אותו לסיבוב ראשוני ומסביר לו על הפעילויות השונות בעיר, ותוך כדי כך מקשר אותו לדמויות מפתח בעולם הפשע של לוס סנטוס.
מלבד למאר, דמויות רבות שהופיעו במשחק האם מופיעות גם כאן, כאשר כל אחת מהן מציעה הזדמנויות שונות לשחקנים. לדוגמה, סמיון יטריאן, בעל סוכנות הרכב, ידריך את השחקן בנושאי רכישת רכב, וייתן לשחקן משימות בהם עליו "להחזיר" בכוח כלי רכב שנקנו אצלו. מרטין מדראזו, המאפיונר המקסיקני, יציע לשחקן הזדמנות להשתתף במרוצי רחוב, והשחקן גם יוכל לעזור לו במשימות הקשורות לקרטל הסמים שלו. דרך לסטר קרסט ניתן לתכנן משימות שוד גדולות. ניתן להיעזר בארגון האבטחה Merryweather כדי להזמין לעזרתו מסוק קרב, ובשלב מסוים השחקן גם יכול לעזור לארגון של טרבור פיליפס, אחת מהדמויות הראשיות במשחק האם.
ניתן למצוא גם דמויות שהופיעו לראשונה גם ב-Grand Theft Auto IV והרחבותיו, ביניהן: ברוסי קיבוץ שהפך לסוחר בסטרואידים, טוני פרינס (אחת הדמויות המרכזיות בחבילת ההרחבה The Ballad of Gay Tony) המעוניין לעבור ללוס סנטוס ולהיעזר בשחקן כדי להקים שם את אימפריית חיי הלילה שלו, והסוכנת הממשלתית קארן דניאלס (ה"חברה" של ניקו בליק מ־IV, שפעלה בשם "מישל") שמגייסת את השחקן למשימת שוד מיוחדת כנגד ארגון ממשלתי יריב.
פיתוח

המשחק שוחרר לראשונה שבועיים לאחר שחרורו של משחק האם, Grand Theft Auto V, ב-1 באוקטובר 2013. עקב עומס השחקנים, השרתים קרסו מספר פעמים, וכן התקבלו דיווחים רבים על תקלות טכניות. עד מהרה, רוקסטאר שחררה מספר עדכונים בניסיון לפתור את הבעיות. בשלב יותר מאוחר רוקסטאר גם פיצתה את השחקנים ששיחקו באותה התקופה בסכום של 500 אלף דולר במשחק.
בספטמבר 2015 הכריזה רוקסטאר כי היא איננה מעוניינת לתמוך יותר בגרסאות הפלייסטיישן 3 והאקסבוקס 360 עקב יציאת המשחק לקונסולות הדור הבא. מגזין פורבס ביקר את המהלך וטען כי המהלך מרחיק שחקנים פוטנציאליים.
ב-13 ביוני 2020 הכריזה רוקסטאר כי היא מתכננת להוציא את המשחק גם עבור קונסולות הפלייסטיישן 5 והאקסבוקס מסדרה X במהלך 2021.
פיתוח > תוכן שהופץ לאחר שחרור המשחק

מאז יציאת המשחק, רוקסטאר ממשיכה לשחרר הרחבות ועדכונים משמעותיים, כאשר כל עדכון שכזה הוסיף שלל תכנים נוספים הזמינים לשחקן. בין העדכונים האלו נמנים, למשל:
אירועים עונתיים הקשורים לרוב לזמנים מסוימים בשנה, כגון: הקיץ, חג ההודיה, חג המולד, ליל כל הקדושים, יום ולנטיין ויום העצמאות האמריקני.
Online Heists - בעדכון זה השחקן יכול לתכנן ולבצע משימות שוד גדולות, Heists, בדומה למשימות השוד ב־V.
After Hours - עדכון זה חושף את השחקן לחיי הלילה של לוס סנטוס. בעדכון זה התארחו מספר די ג'יים מצליחים מהעולם, לדוגמה Solomun ו Tales of us.
Diamond Casino & Resort, Diamond Casino Heist - הציגו לראשונה בתי קזינו, בהם ניתן להמר. עם זאת, מדינות רבות, וביניהן ישראל, חסמו את אפשרות ההימורים במשחק.
קבלה וביקורת

עם יציאת המשחק, Grand Theft Auto Online קיבל בעיקר ביקורות שליליות מצד מגזיני הגיימינג הנחשבים כדוגמת IGN, וזאת עקב הבעיות הטכניות מהן סבל. בנוסף לכך, ביקורות רבות הושמעו על כך שהמשחק מרגיש "חוזר על עצמו".
עם הזמן, ככל שנוסף יותר תוכן למשחק, הביקורות השתפרו בהתאם. עדכון ה־Heists זכה לשבחים מצד מבקרי המשחקים על המשחקיות המיוחדת שהביא איתו, שדורשת תיאום ותכנון אסטרטגי מצד חברי הצוות, ועל כמות האקשן שהפכה את התוכן ל"שווה משחק חוזר".
המשחק היה מועמד לפרסים רבים, ואף זכה בפרס "משחק מרובה המשתתפים של השנה" בטקס פרסי האקדמיה הבריטית למשחקי מחשב ובפרס "ג'ויסטיק הזהב" לשנת 2019 בתואר "הרחבת השנה", עבור ההרחבה The Diamond Casino & Resort‏.
הערות שוליים

↑  Profile: Scotland's Rockstar North, באתר Develop, ‏28 באוגוסט 2009
↑  GRAND THEFT AUTO V Official Announcement, באתר Rockstar Games, ‏ בנובמבר 2011
↑  שרתי המשחק יכולים לאחר מספר סשנים במקביל. ב-PS3 וב-X360, כל סשן יכול לארח עד 16 שחקנים, ואילו במחשב ובקונסולות החדשות יותר המספר גדל ל-30.
↑  HD Universe - הכינוי לעולם בו מתרחשות עלילות משחקי הסדרה החל מ-GTA IV ואילך, בניגוד ל-3D Universe שבמסגרתו התרחשו אירועי המשחקים מ-III ועד San Andreas.
↑  https://www.ign.com/articles/2013/10/04/gta-online-launch-issues-rockstar-speaks
↑  https://www.polygon.com/2013/10/6/4809270/gta-online-connection-issues-resolved-lost-items-still-being
↑  https://www.forbes.com/sites/insertcoin/2015/09/11/rockstar-has-killed-gta-online-updates-for-ps3-and-xbox-360/#414b2c5a530d
↑  https://www.gamespot.com/articles/gta-5-and-gta-online-coming-to-ps5-xbox-series-x-i/1100-6478303/
↑  https://www.yourgame.co.il/magazine/gaming/news/gta-casino-update-banned-in-more-than-50-countries/
↑  https://www.ign.com/articles/2013/10/22/grand-theft-auto-online-review
↑  www.digitalspy.com/gaming/grand-theft-auto/review/a636845/gta-online-re-review-18-months-on-open-world-multiplayer-lives-up-to-its-potential/
↑  ign.com/articles/2015/03/05/gta-5-online-heists-hands-on-theyre-real-and-theyre-spectacular?page=2
↑  https://www.eurogamer.net/articles/2015-03-11-have-gtas-heists-been-worth-the-wait
↑  www.gameinformer.com/b/news/archive/2014/03/13/last-of-us-tearaway-win-big-at-the-bafta-awards.aspx
↑  https://www.pcgamer.com/how-to-watch-the-golden-joystick-awards-2019/
| Grand Theft Auto |
| --- | --- | --- |
| משחקים | Grand Theft Auto • Grand Theft Auto 2 • Grand Theft Auto III • Grand Theft Auto: Vice City • Grand Theft Auto: San Andreas •  Grand Theft Auto Advance • Grand Theft Auto: Liberty City Stories • Grand Theft Auto: Vice City Stories • Grand Theft Auto IV • Grand Theft Auto: Chinatown Wars • Grand Theft Auto V (Grand Theft Auto Online) • Grand Theft Auto VI |  |
| הרחבות | Grand Theft Auto: London 1969 • Grand Theft Auto: London 1961 • GTA IV: The Lost And Damned • Grand Theft Auto: The Ballad of Gay Tony |  |
| מקומות | Liberty City • Vice City • Los Santos |  |
| --- | --- |
בקרת זהויות :  BnF: cb169885413 (data)
The Power of Love (שיר של יואי לואיס ולהקת החדשות)

| --- | --- |

 סינגל בביצוע יואי לואיס ולהקת החדשות
 מתוך האלבום בחזרה לעתיד
 יצא לאור:  יוני 1985
 סוגה:  מוזיקה פופולרית 
 שפה:  אנגלית 
 כתיבה:  Chris Hayes, ג'וני קולה, יואי לואיס 
 לחן:  Chris Hayes, ג'וני קולה, יואי לואיס 
 
"The Power of Love" (בתרגום מילולי: "כוחה של האהבה") הוא סינגל משנת 1985 בביצוע יואי לואיס ולהקת החדשות, שנכתב והולחן עבור סרט הקולנוע "בחזרה לעתיד". עבור הלהקה, זהו שירה הראשון שהגיע אל המקום הראשון במצעד בילבורד הוט 100 והשני שהגיע אל המקום הראשון במצעד Top Rock Tracks. צד א' של הסינגל הגיע לעשרת הלהיטים של מצעד הסינגלים הבריטי, שם נכלל באלבום האולפן הרביעי של הלהקה Fore!.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 108 |  |
שימוש בטרילוגיית בחזרה לעתיד

בשלב מוקדם של הסרט "בחזרה לעתיד", השיר נשמע ברקע כאשר מרטי מקפליי (מייקל ג'יי פוקס) נראה רוכב על סקייטבורד, בדרכו לבית הספר. בהמשך הסרט, מרטי ולהקתו מנגנים גרסת הארד רוק של השיר, כאודישן לקראת תחרות להקות בבית הספר (כאשר את אחד השופטים בתחרות מגלם יואי לואיס, שאומר למרטי שהוא ולהקתו "פשוט רועשים מדי"), ולאחר מכן השיר נשמע שוב כאשר מרטי חוזר לשכונה שלו.
בסרט ההמשך, "בחזרה לעתיד 2", מרטי המבוגר של שנת 2015 נראה מנסה לנגן את השיר על הגיטרה שלו, לאחר שפוטר מעבודתו. בסופו של דבר, הוא מנגן בצורה גרועה מאוד בגלל פציעה בידו כתוצאה מתאונת דרכים עם רולס רויס שהתרחשה בשנת 1985.
לבסוף, לקראת הסיום של הסרט "בחזרה לעתיד 3", ניתן לשמוע את השיר מנגן מתוך המכונית שבה נוהג נידלס (פלי), יריבו של מרטי, שמאתגר אותו להתחרות מולו במרוץ מכוניות גורלי.
וידאו קליפ

הוידאו קליפ של השיר, אשר צולם ביוני 1985, מציג את הלהקה מופיעה במועדון לילה (מועדון Uncle Charlie's, בו הלהקה הופיעה פעמים רבות בראשית דרכה) עם הופעת אורח של ד"ר אמט בראון (בגילומו של כריסטופר לויד) שמגיע למקום בדלוריאן DMC-12, ככל הנראה לאחר מסע בזמן, וזוג צעיר שגונב ממנו את הרכב. לואיס אמר כי הצילומים נמשכו במשך יום שלם, עד לשעה 3:00 לפנות בוקר.
מיקסים

שלוש הקלטות שונות של השיר קיימות מאז יצא לראשונה בשנת 1985. בגרסה שמופיע בפסקול המקורי של הסרט, כמו גם בגרסה המלווה את הקליפ הרשמי, משך ההקלטה הוא 3 דקות ו-51 שניות. גרסת "12 אינץ'" (אנ') של השיר הופצה ברוב המדינות, שכללה גרסת ריקודים באורך 7 דקות עם שינויים בעיבוד, לרבות תוספת של קלידים וסולו גיטרה מורחב, שנמשך פי שניים לעומת הגרסה המקורית. גרסת "7 אינץ'" (אנ') שיצאה בשנת 1985 לשידור בתחנות רדיו במספר מדינות, כקידום מכירות של הסרט, כללה עריכה של הרמיקס המורחב שהוזכר לעיל, עם זמן ריצה של 4 דקות ו-21 שניות. במדינות מסוימות, עריכה קצרה יותר זו הוצגה בצד B של הסינגל בגרסת ה-12 אינץ', למרות שגרסה זו מושמעת מדי פעם ברדיו, היא נכללה רק פעם אחת באחד מאלבומי האוסף של יואי לואיס, וכתוצאה מכך זוהי גרסה נדירה מאוד של השיר.
תגובות

בטקס פרסי המוזיקה האמריקאית ה-13, השיר היה מועמד בקטגוריות "הסינגל האהוב ביותר" ו-"הווידאו קליפ האהוב ביותר", ואף זכה בשתי הקטגוריות. השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-58, אף הפסיד לשיר "Say You, Say Me" של ליונל ריצ'י.
הערות שוליים

1 2 3 4 5  Huey Lewis and the News: World Tour 1986 tour book
↑  DeKnock, Jan (23 באוגוסט 1985). "Huey Lewis and the News Rise to No. 1 Spot on 'Power of Love'". Chicago Tribune. Tribune Company. נבדק ב-30 בינואר 2009. {{cite news}}:  (עזרה)
↑   "Official Singles Chart Top 100". Official Charts Company. Retrieved September 15, 2019.
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
1 2  http://www.hueylewisandthenews.com/wp/?page_id=1038 (אורכב 31.08.2013 בארכיון Wayback Machine) Huey Lewis Fan Q&A: March 27, 2017
| 0 | 1 | 2 |
| --- | --- | --- |
| הקודם: 1985: ברוס ספרינגסטין – "Dancing in the Dark" | פרס המוזיקה האמריקאית לשיר הפופ/רוק האהוב ביותר   1986: יואי לואיס והחדשות – "The Power of Love"  | הבא: 1987: בילי אושן – "There'll Be Sad Songs (To Make You Cry)" |
| --- | --- |
בקרת זהויות :  MusicBrainz work: 0ac9f30b-3142-3095-be87-f124d179f1b4
אבא ובת

| --- | --- |

 בימוי:  מייקל דודוק דה ויט (אנ')
 הופק בידי:  Netherlands Institute for Animation Film
 תסריט:  מייקל דודוק דה ויט
 מוזיקה:  נורמנד רוג'ר (אנ') ודניס צ'רטרנד
 מדינה:  הולנד הולנד
 הקרנת בכורה:  2000
 משך הקרנה:  8.30 דקות
 שפת הסרט:  ללא מילים
 סוגה:  סרט מונפש קצר
 פרסים:  פרס אוסקר לסרט המונפש הקצר הטוב ביותר
 דף הסרט ב־IMDb
אבא ובת (באנגלית: Father and Daughter) הוא סרט מונפש הולנדי קצר משנת 2000 בבימויו של מייקל דודוק דה ויט (אנ'). זוכה פרס אוסקר לסרט המונפש הקצר הטוב ביותר בטקס האוסקר ה-73 לשנת 2001.
עלילה

אב ובתו הקטנה רוכבים על אופניים ועוצרים בסמוך למקווה מים (אגם או ים). האב מרים את בתו על זרועותיו, נפרד ממנה בנשיקה ובחיבוק, יורד אל גדת המים, נכנס לסירה, שט למרחקים ונעלם באופק. בתו מבחינה בו מתרחק, זזה מצד לצד בתמיהה, ולבסוף כשאביה נעלם, היא עולה על אופניה ושבה על עקבותיה.
בהמשך, הסרט עוקב אחר הבת שעוברת רכובה על אופניה, במשך כל תקופות חייה, באזור בו אביה עזב אותה, ומסתכלת אל קו האופק בו אביה נעלם. הסרט עוקב אחר התבגרותה של הבת (מילדה קטנה לנערה, לעלמה, לאישה נשואה צעירה, לאישה בגיל העמידה ולקשישה) באמצעות חילופי העונות. עם הזמן, יבשו המים במקווה ובמקומם צמחו עשבים. כשהבת קשישה, היא מחליטה לרדת אל גדות המקווה, ומתחילה ללכת לכיוון בו אביה שט בסירה. לפתע היא מבחינה בסירתו של אביה, נטושה וקבורה חלקית באדמה. היא מחליטה להיכנס אל הסירה ולשכב בתוכה (ככל הנראה כדי להירדם או למות בה). לפתע היא מתעוררת, נעמדת על רגליה ומתחילה לרוץ. במהלך ריצתה, היא הופכת מקשישה לאישה צעירה ומאישה צעירה לעלמה. כשהיא מפסיקה לרוץ ונעמדת במקום, אביה נגלה לפניה. היא ניגשת אליו והם מתחבקים ארוכות.
פרסים

הסרט זכה ב-20 פרסים בפסטיבלים שונים ברחבי העולם, לרבות פרס אוסקר לסרט המונפש הקצר הטוב ביותר לשנת 2011 ובפרס באפט"א לסרט המונפש הקצר הטוב ביותר לשנת 2001.
M1 גאראנד

| --- | --- |
M1 גאראנד
 מידע כללי
 סוג:  רובה מטען צבאי, רובה שירות
 תכנון:  ג'ון ס גאראנד, 1932
 מדינה מייצרת:  ארצות הברית ארצות הברית
 יצרן:  נשקיית ספרינגפילד 
 מעצב:  ג'ון גאראנד 
 תקופת השימוש:  1936–1957 (כ־21 שנים) 
 מלחמות:  מלחמת העולם השנייה
 מדינות המשתמשות:  ארצות הברית ומדינות נוספות
 יחידות שיוצרו:  5,400,000
 מידע טכני
 קליבר:  7.62x63 מילימטר   (.30-06 ספרינגפילד)
 פעולה:  גז, חצי-אוטומטי
 הזנה:  8 כדורים
 כוונות:  כוונות ברזל, אפשרות לכוונת טלסקופית
 אורך כולל:  1100 מ"מ
 אורך קנה:  609 מילימטרים (24.0 אינץ')
 משקל ריק:  4.37 קילוגרם (9.6 ליברות)
 משקל מלא:  5.3 קילוגרם (12 ליברות)
 מהירות לוע:  853 מטר לשנייה
 טווח אפקטיבי:  402 מטר
 
הכנסת המחסנית אל תוך הM1 גאראנד
מחסנית שמינייה של גאראנד
M1 גאראנד הוא רובה חצי-אוטומטי שנודע בעיקר כרובה השירות ונשק החי"ר העיקרי של ארצות הברית במלחמת העולם השנייה.